62005CJ0219_FI
Oikeudenkäynnin kohde
Päätöksen päätösosa
Oikeudenkäynnin kohde
Aihe
Jäsenyysvelvoitteiden noudattamatta jättäminen – Yhdyskuntajätevesien käsittelystä 21.5.1991 annetun neuvoston direktiivin 91/271/ETY (EYVL L 135, s. 40) 3 ja 4 artiklan sekä 5 artiklan 2 kohdan rikkominen – Suecan, sen rannikkotaajamien ja La Riberan tiettyjen kuntien yhdyskuntajätevedet – Päästäminen haavoittumiselle alttiille alueelle ilman asianmukaista käsittelyä
Päätöksen päätösosa
Ratkaisu
1) Espanjan kuningaskunta ei ole noudattanut yhdyskuntajätevesien käsittelystä 21.5.1991 annetun neuvoston direktiivin 91/271/ETY 3 artiklan 1 kohdan toisen alakohdan ja 5 artiklan 2 kohdan, kun sitä luetaan yhdessä mainitun direktiivin 4 artiklan 4 kohdan kanssa, mukaisia velvoitteitaan, koska se ei ole toteuttanut tarvittavia toimenpiteitä sen varmistamiseksi, että 31.12.1998 mennessä Suecan seudun ja sen rannikkotaajamien (El Perelló, Les Palmeres, Mareny de Barrequetes, Playa del Rey ja Boga de Mar) sekä La Riberan alueen tiettyjen kuntien (Benifaió, Sollana ja Almussafes) jätevedet käsitellään asianmukaisesti ennen niiden johtamista alueelle, joka on määritelty haavoittumiselle alttiiksi.
2) Espanjan kuningaskunta velvoitetaan korvaamaan oikeudenkäyntikulut.